
	REPUBLIKA HRVATSKA
Trgovački sud u Zagrebu
Zagreb, Amruševa 2/II


	56. St-3386/15

R E P U B L I K A  H R V A T S K A

R J E Š E NJ E

	Trgovački sud u Zagrebu, po sucu tog suda Vjekoslavu Zaninoviću, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom POSKOK-MIK d.o.o. za proizvodnju i trgovinu, Zagreb, Deželićev prilaz 21 II, OIB: 30561100412, dana 30. siječnja 2016.

r i j e š i o    j e

Odbacuje se zahtjev za provedbu skraćenog stečajnog postupka nad dužnikom POSKOK-MIK d.o.o. za proizvodnju i trgovinu, Zagreb, Deželićev prilaz 21 II, OIB: 30561100412.
                                                  Obrazloženje

Financijska agencija je dana 30. listopada 2015. ovom sudu podnijela zahtjev za provedbu skraćenog stečajnog postupka nad dužnikom POSKOK-MIK d.o.o. za proizvodnju i trgovinu, Zagreb, Deželićev prilaz 21 II, OIB: 30561100412.

Zahtjev je podnesen temeljem odredbe članka 444. stavak 1. Stečajnog zakona (Narodne novine 71/15, u daljnjem tekstu: SZ).

Uvidom u izvadak iz sudskog registra, sud je utvrdio da je subjekt POSKOK-MIK d.o.o. za proizvodnju i trgovinu, Zagreb, Deželićev prilaz 21 II, OIB: 30561100412 brisan iz sudskog registra rješenjem Trgovačkog suda u Zagrebu poslovni broj Tt-11/11615-1 od 05. rujna 2011.  

Sukladno odredbi članka 3. stavak 1. SZ  predstečajni i stečajni postupak mogu se  provesti nad pravnom osobom i nad imovinom dužnika pojedinca, ako Zakonom nije drugačije određeno.

Budući je dužnik, u odnosu na kojeg je podnesen zahtjev za provedbu skraćenog stečajnog postupka, brisan iz sudskog registra uslijed čega je u skladu s odredbom članka 4. Zakona o trgovačkim društvima (Narodne novine, broj 111/93, 34/99, 52/00,118/03, 107/07, 148/08, 137/09 i 111/12) prestao postojati, valjalo je odbaciti zahtjev za provedbu skraćenog  stečajnog postupka.

Slijedom navedenog, valjalo je odlučiti kao u izreci. 
 


U Zagrebu,  30. siječnja  2016.
 

sudac:
Vjekoslav Zaninović




Uputa o pravnom lijeku:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja,  a ulaže se putem ovog suda u 2 primjerka.

DNA:
1. predlagatelju 
2. dužnik e-oglasna ploča suda
3. spis

